Saina
సైనా నెహ్వాల్‌ ఔట్‌
బ్యాంకాక్‌: థాయిలాండ్‌ ఓపెన్‌ గ్రాండ్‌ ప్రి గోల్డ్‌ బ్యాడ్మింటన్‌ టోర్నమెంట్‌లో భారత స్టార్‌ సెట్లర్‌ సైనా నెహ్వాల్‌ టైటిల్‌ పోరు నుంచి ఇంటిదారి పట్టింది. థాయిలాండ్‌ క్రీడాకారిణి బూసనన్‌ చేతిలో 19-21, 18-21తేడాతో ఓటమి పాలైంది. మరో భారత స్టార్‌ షట్లర్‌ సాయి ప్రణీత్‌ ఫైనల్లోకి ప్రవేశించారు. ఇటీవలే సింగపూర్‌ ఓపెన్‌ సూపర్‌ సిరీస్‌ కైవసం చేసుకున్న సాయి ప్రణీత్‌ మరో టైటిల్‌ పోరుకు సిద్ధమయ్యాడు. థాయిలాండ్‌ ఓపెన్‌ టోర్నీలో సాయి ప్రణీత్‌ అంచనాలను అందుకుంటూ ఫైనల్లో ప్రవేశించాడు. శనివారం జరిగిన సెమీ ఫైనల్లో సాయి ప్రణీత్‌ 21-1, 21-15తేడాతో థాయిలాండ్‌కు చెందిన పనావిత్‌ను ఓడించి ఫైనల్‌కు దూసుకెళ్లాడు. ఏకపక్షంగా సాగిన ఈ పోరులో ప్రణీత్‌ అద్భుతంగా రాణించాడు. కేవలం 36నిమిషాల్లోనే పోరును ముగించి ఆదివారం జరిగే ఫైనల్‌కు సిద్ధమయ్యాడు. తుదిపోరులో ఇండోనేషియా ఆటగాడు జొనాథన్‌ క్రిస్టితో సాయి ప్రణీత్‌ తలపడ నున్నాడు. ఇది సాయి ప్రణీత్‌కు మూడో గ్రాండ్‌ ఫ్రీ పైనల్‌. ఈ ఏడాది సయ్యద్‌ మోడీ ఇంటర్నేషనల్‌ గ్రాండ్‌ ఫ్రీలో రన్నరప్‌గా నిలిచాడు.